חוק סמכויות מיוחדות להתמודדות עם נגיף הקורונה החדש (הוראת שעה) (תיקון), התש"ף-2020
הצעת חוק ממשלתית, הכנסת ה-23
פורסם: ספר החוקים, חוברת 2842, עמ' 378, 2020-08-17T00:00:00+03:00
במסגרת התיקון תוקנו היבטים שונים בחוק ובכלל זה נקבע כי בנסיבות מסוימות ניתן להחליף את הבידוד מטעם המדינה לחייבי בידוד, לבידוד בבית מגוריהם או במקום אחר העומד לרשותם. כמו כן, הורחבה אחריות המדינה כלפי השוהים במלוניות וכחלק מכך על המדינה לספק תנאי מגורים ותברואה הולמים. בנוסף, הוסדרה האפשרות להוצאת צו סגירה מנהלי למקרים בהם מקום אינו פועל לפי הוראות החוק ותקנותיו, זאת למעט בתי תפילה, מוסדות חינוך או מוסדות רווחה. לבסוף, נקבע כי משרד הבריאות היה מוסמך לקבל מעסקים מסוימים מספרי טלפון וכן פרטים נוספים של מי ששהה במקום.